PTTGC เล็งเสนอบอร์ดลงทุน 2 โครงการใหญ่ มูลค่า 1 แสนลบ.
PTTGC เล็งเสนอบอร์ดลงทุน 2 โครงการใหญ่ มูลค่า 1 แสนลบ. 
17 มี.ค. 2560

นายสุพัฒนพงษ์ พันธ์มีเชาว์ ประธานเจ้าหน้าที่บริหารและกรรมการผู้จัดการใหญ่ บริษัท พีทีที โกลบอล เคมิคอล จำกัด (มหาชน) หรือ PTTGC เปิดเผยว่า ในปีนี้บริษัทจะตัดสินใจลงทนโครงการขนาดใหญ่ 2 โครงการ มูลค่ารวม 80,000-1000,000 ล้านบาท ใช้เงินลงทุนในช่วง 3 ปี โดยจะนำเสนอต่อที่ประชุมคณะกรรมการบริษัทพิจารณาอนุมัติต่อไป
ทั้งนี้ โครงการแรกจะเป็นการขยายกำลังการผลิต แต่เปลี่ยนประเภทวัตถุดิบเพื่อให้มีสินค้าพลอยได้จากกระบวนการผลิต (By Product) ที่จะนำมาเป็นวัตถุดิบหรือเม็ดพลาสติกที่มีคุณภาพดีและมีน้ำหนักเบาเพื่อใช้ในรถยนต์ไฟฟ้า (EV) และอีกโครงการเป็นการผลิตเม็ดพลาสติกที่มีคุณภาพดีซึ่งเป็นวัตถุดิบเกี่ยวข้องใช้ในอุตสาหกรรมยานยนต์และไฟฟ้า
“เราได้ test ตลาด เราไปทำโรดโชว์ที่ญี่ปุ่น ที่มีเทคโนโลยีและมีตลาด ก็มีแนวโน้มร่วมลงทุนในประเทศไทย ตอนนี้มีคนสนใจ 3-4 รายแล้ว”นายสุพัฒนพงษ์ กล่าว